|  |  |
| --- | --- |
|  | **4.** |
| **TÖRÖKSZENTMIKLÓS VÁROS POLGÁRMESTERE** |
| **E L Ő T E R J E S Z T É S** |
| A Képviselő-testület 2015. április 30. napján tartandó rendes nyilvános ülésére |
|  |
| Előterjesztő megnevezése:  | Markót Imre polgármester  |
| Iktatószám:  | 2-75/2015-F-1. |
| Tárgy:  | Magánszemélyek kommunális adójáról szóló 30/2010. (XII.23.) számú önkormányzati rendelet törvényességi felülvizsgálata |
| Előterjesztés jellege: | Rendelet tervezet  |
| Melléklet:  | 1 db rendelet tervezet1 db hatásvizsgálati lap |
| Készítette: | Kovácsné Beregi Judit Adóügyi osztályvezető |
| Véleményezésre megküldve:  | a Képviselő-testület **Pénzügyi és Városfejlesztési Bizottsága**részére |
| Törvényességi véleményezésre bemutatva: | 2015. április 20.  |

**Tisztelt Képviselő Testület!**

1. **ÁLTALÁNOS INDOKOLÁS**

Törökszentmiklós Városi Önkormányzat Képviselő-testülete törvényességi felhívást kapott a Jász-Nagykun-Szolnok Megyei Kormányhivataltól.

A Kormányhivatal Törvényességi Felügyeleti Főosztálya a Magyarország helyi Önkormányzatairól szóló 2011. évi CLXXXIX. törvény (továbbiakban Mötv.) 32. § (3) bekezdés b) pontjában foglalt törvényességi felügyeleti jogkörben eljárva megvizsgálta a magánszemélyek kommunális adójáról szóló 30/2010. (XII.23.) számú önkormányzati rendeletet és azt jogszabálysértőnek minősítette.

Felhívta a Képviselő-testületet, hogy a jogszabálysértést 2015. április 30-ig szüntesse meg, és az intézkedéséről legkésőbb a határidő leteltét követő 3 napon belül a Kormányhivatalt értesítse.

Jelen előterjesztés ennek a kötelezettségnek kíván eleget tenni akként, hogy a 30/210.(XII.23.) számú egységes szerkezetbe foglalt önkormányzati rendeletet hatályon kívül helyezi és az Alaptörvény, a Mötv., valamint a helyi adókról szóló 1990. évi C. törvényben foglaltaknak megfelelően új rendeletet alkot a magánszemélyek kommunális adójáról.

1. **RÉSZLETES INDOKOLÁS**

Az 1. § (1) – (2) bekezdése arra vonatkozóan tartalmaz rendelkezést, hogy a helyi adókról szóló törvény által meghatározottak szerint a Törökszentmiklósi Városi Önkormányzat rendelkezik a magánszemélyek kommunális adójának bevezetéséről, az adókötelezettség keletkezésének és megszűnésének módjáról.

A 2. § meghatározza az adó mértékét adótárgyanként.

A 3. § (1) – (4) bekezdés tartalmazza a kedvezményeket. Meghatározza azokat az adótárgyakat és adóalanyi jellemzőket, mely alapján adómentesség, a helyi sajátosságokat figyelembe véve, az adó összegéből kedvezmény nyújtható. Rendezi a kedvezmény igénybevételének módját.

A 4. § értelmező rendelkezés, mely a lakatlan lakás fogalmát rögzíti.

Az 5. § záró rendelkezés mely a hatályba lépés idejét tartalmazza, valamint kimondja a 30/2010. (XII.23.) számú önkormányzati rendelet, illetve 36/2011. (XII.24.) számú önkormányzati rendelet 8. §-a hatályon kívül helyezését.

1. **ELŐZETES HATÁSVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **társadalmi hatásai:** Az előterjesztés társadalmi tényezőket nem érinti.
2. **gazdasági hatásai:** Az előterjesztésben foglalt tervezet a magánszemélyek kommunális adója, mint helyi adó szabályozását tárgyalja. Jogi lehetőséget teremt az adó beszedésére.
3. **költségvetési hatásai:** Az előterjesztésben foglalt tervezet nem jelent sem többletbevételt, sem többletterhet a költségvetésnek.
4. **környezeti következményei:** A rendeletben foglaltak végrehajtásának nincs környezeti hatása.

1. **egészségi következményei:** Az előterjesztett rendelettervezetnél egészségügyi következményekre nem számítunk.

**VI. adminisztratív terheket befolyásoló hatásai:** A rendeletben foglaltak végrehajtása többlet adminisztratív feladatot nem jelent

**VII. megalkotásának szükségessége:** Az előterjesztésben foglalt tervezet célja ajogszabálysértés megszüntetése, a törvényesség biztosítása az önkormányzati rendelet alkotásával.

**VIII. a jogalkotás elmaradásának várható következményei:** A törvényességi felhívás kötelezővé teszi, ennek elmaradása a jogszabálysértés fennmaradását és a Mötv. 134. § (2) és a 136. § (2). bekezdéseiben meghatározott jogkövetkezményeket eredményezhet.

**IX. alkalmazásához szükséges személyi, szervezeti, tárgyi és pénzügyi feltételek:** A korábbi rendelet megkívánta feltételektől nem tér el.

**Tisztelt Képviselő-testület!**

Kérem a rendelet tervezet megvitatását és annak elfogadását!

 Törökszentmiklós, 2015. április 20.

 Markót Imre

 **polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_/2015. ( \_\_\_ )**

**ÖNKORMÁNYZATI RENDELETE**

**A MAGÁNSZEMÉLYEK KOMMUNÁLIS ADÓJÁRÓL**

Törökszentmiklós Városi Önkormányzatának Képviselő-tesetülete, Magyarország Alaptörvénye 32. cikk (1) bekezdés a) és h) pontja valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 13. pontjában meghatározott feladatkörben, a helyi adókról szóló 1990. évi C. törvény (a továbbiakban Htv.) 1. § (1) bekezdésében szereplő felhatalmazás alapján, a Pénzügyi és Városfejlesztési Bizottság jóváhagyásával a következőket rendeli el.

1. **§**

(1) Törökszentmiklós városában kommunális adókötelezettség (továbbiakban: adó) terheli a helyi adókról szóló 1990. évi C. törvény (továbbiakban: Htv.) 24. §-ában meghatározott magánszemélyeket.

(2) Az adókötelezettség keletkezésére és megszünésére a Htv. 25. §-ában foglaltak vonatkoznak.

1. **§**

Az adó mértéke: adótárgyanként (ideértve a bérleti jogot is) évi 9.800 forint.

**Kedvezmények**

1. **§**

(1) Mentes az adó alól:

a) a garázs tulajdonosa, használója,

b) a külterületen lévő építmény tulajdonosa, használója,

c) a Törökszentmiklós, Kertész utca 2. szám alatti nyugdíjasházi lakás bérlője a beköltözés évében, és az azt követő négy évben,

d) a beépítetlen telek tulajdonosa,

e) az építéményadó tárgyát képező ingatlan.

(2) Évente 1.800 forint adókedvezmény illeti meg:

a) Óballa, Surjány és Szakállas lakosait.

b) azt az adóalanyt, aki 70. életévét legkésőbb az adóévben betölti.

(3) Évente 4.900 forint adókedvezmény illeti meg a lakatlan lakás tulajdonosát. A kedvezmény kérelemre adható, mely kérelmet a Törökszentmiklósi Polgármesteri Hivatal Adóosztályán kell benyújtani.

(4) Az (1)-(3) bekezdésben szereplő adókedvezmény az adóalanyt egy ingatlana után illeti meg. Az adómegállapításakor azt a kedvezményt kell alkalmazni, mely reá nézve a legkedvezőbb adót jelenti.

**Értelmező rendelkezések**

1. **§**

Jelen rendelet alkalmazásában *lakatlan a lakás* akkor, ha a lakcímnyilvántartás adatai szerint a lakás nem szolgál senkinek sem lakóhelyként, sem tartózkodási helyként, és a lakásban ténylegesen nem lakik senki. A kedvezményre okot adó körülményeket helyszíni szemlén is vizsgálni kell. Az adókedvezmény a lakatlanság bekövetkezését követő naptári félév első napjától, az időszakra arányosan adható, visszamenőlegesen adókedvezmény nem állapítható meg.

**Záró rendelkezések**

1. **§**

Jelen rendeletet a kihírdetés napját követő napon lép hatályba és egyidejűleg hatályát veszti a Törökszentmiklós Városi Önkormányzat Képviselő-testületének a magánszemélyek kommunális adójáról szóló 30/2010 (XII.23.) számú önkormányzati rendelete, illetve Törökszentmiklós Városi Önkormányzat Képviselő-testületének az építményadóról szóló 36/2011. (XII.24.) számú önkormányzati rendeletének 8. §-a.

Törökszentmiklós, 2015. április

 Markót Imre s.k. Dr. Majtényi Erzsébet s.k.

 polgármester jegyző